Publication: Magyar Közlöny
Issue: MK-2011-85 (Year: 2011, Number: 85)
Era: contemporary
Section: (1) Az adózás rendjérõl szóló 2003. évi XCII. törvény (a továbbiakban: Art.) 16. §-ának (6) bekezdése helyébe a következõ
Paragraph Index: 967

(1) Az adózás rendjérõl szóló 2003. évi XCII. törvény (a továbbiakban: Art.) 16. §-ának (6) bekezdése helyébe a következõ rendelkezés lép: „(6) Az állami adóhatóság a (4) bekezdésben meghatározott, munkáltató vagy kifizetõ által bejelentett adatok közül a munkáltató, kifizetõ azonosítására szolgáló adatokat, a biztosított személyi adatait, állampolgárságát, a biztosítási jogviszonyának kezdetét, kódját, megszûnését, a biztosítás szünetelésének idõtartamát, a heti munkaidõt és a FEOR-számot, valamint ezek bejelentése idõpontját, illetve az adózó valamennyi általa ismert pénzforgalmi jelzõszámát, továbbá a (11) bekezdésben foglalt adatokat haladéktalanul, illetve az (5) bekezdés szerinti feldolgozást követõen elektronikus úton közli a munkaügyi hatósággal. Az állami adóhatóság az országos, illetve ágazati érdekegyeztetésben történõ részvétel megállapítása céljából, a megállapításra külön törvényben feljogosított hatóság igénylése alapján 15 napon belül elektronikus úton megküldi a (3) bekezdésben meghatározott adatok közül a munkáltató fõ tevékenységének 1893/2006/EK rendelet szerinti besorolását, ezenkívül az ágazati érdekegyeztetésben történõ részvétel megállapítása céljából a munkáltató bevallásában szereplõ, a tárgyévet megelõzõ második évi éves nettó árbevételére vonatkozó adatokat. Az állami adóhatóság az egyszerûsített foglalkoztatásról szóló törvényben meghatározott, munkáltató által bejelentett adatokat a feldolgozást követõen haladéktalanul – elektronikus úton – megküldi a munkaügyi hatóságnak, az állami foglalkoztatási szervnek, valamint az egészségbiztosítás biztosítotti nyilvántartásának.”

Source: https://magyarkozlony.hu/hivatalos-lapok/dab93ef982f578769093bd104365bbd78c3cd282/dokumentumok/faf6bf42a99b8c3713461449ace716af11a09ef5/letoltes